Liber de Wintonia

Liber de Wintonia vulgo Domesday Book (scilicet "liber diei iudicatus") scribi curatus est a rege Gulielmo Conquestore. Liber censualis est regni Anglici anno 1086/1087. 

Anno 1066 Gulielmus Angliam expugnavit quam ob rem conquestor appellatus est. Viginti annis post librum censualem scribi curavit. Omnes terrarum domini interrogati sunt. Respondere deberent quaestionibus quae sequuntur:

 Quod nomen terrae est?
 Quis terram tenet?
 Quanta area terrae?
 Quot homines ibi sunt?
 Quot aratra ibi sunt?
 Quae piscinae ibi sunt, qui saltus?
 Quantum pecuniae regi solvendum est?

Ad has quaestiones terrarum dominis respondendum erat et de statu qui tunc erat et de statu temporis regis Edwardi sive litteris compendiariis T.R.E. id est ante annum 1066.

Hic liber hodie magni momenti est quia de rebus oeconomicis medii aevi Angliae multa refert. Alia documenta eiusdem aetatis easdem fere res referunt, sed de regionibus satis parvis: Liber Exoniensis, Inquisitio Eliensis, Inquisitio Comitatus Cantabrigiensis, "Bath A", "Evesham A"; alia etiam temporibus paullo posterioribus relevant, sicut Liber Winton, Liber Boldon, "Domesday Monachorum", Liber feoffamentorum abbatis Baldewini.

 Exempla 
 Aisbertone
 Didasham
 Exonia
 Totenais

 Notae ad verba 
Multa verba in libro verba latina medii aevi sunt vel verba Germanica vel Francigallica eius temporis. Quam ob rem infra nonnulla verba explanantur: 

 acra: Mensura areae. Inter XL et CXX hidas habet. Regis administratores conati sunt acrae mensuram CXX hidarum vulgare.
 arsurus (-a, um): obrussa scilicet libra argenti.
 bordarius: qui parvam tantum terram habet. 
 burgensis: civis
 car(r)uca: aratrum 
 consuetudo: tributum solemne.
 geldare: geldum sive tributum dare.
 geldum: tributum, confer Germanice :de:Geld quod pecunia dicere vult. 
 hida: mensura terrae
 marka: mensura pecuniae. Marka aurea VI libras habet. 
 piscaria: piscina

 Liber 

 Liber de Wintonia, a Gulielmo I Angliae Rege confecto Wintoniae anno 1086. 

 Textus latinus et in Anglico sermone conversus: Domesday Book, general editor John Morris. 9. Devon, edited by Caroline and Frank Thorn. From a draft translation prepared by Caroline and Agnes O'Driscoll. (Part One) and (Part Two). Phillimore. Chichester 1985.

Latine: Liber de Wintonia. Editor generalis Iohannes Morris. 9. Devonia. Libri editi a Carolina et Francesco Thorn. Ex primo converso libro quem Carolina Thorn et Agnes O'Driscoll praeparaverunt. Domus editoria Phillimore. Ciceastriae anno 1985

 Nexus externi 
 Liber de Wintonia: capituli omnes in interrete legendi apud domesdaymap.co.uk
 Liber de Wintonia: exemplar "fac simile" libri manuscripti apud archive.org
 Domesday Explorer (data in interrete imposita)

 Bibliographia 
 H. C. Darby, R. Welldon Finn, edd., The Domesday Geography of South-West England. Cantabrigiae, 1967 
 R. W. Eyton, Domesday studies: an analysis and digest of the Somerset survey (according to the Exon codex), and of the Somerset gheld inquest of A. D. 1084, as collated with, and illustrated by, Domesday. Londinii, 1880. 2 voll. vol. 1 vol. 2
 R. W. Eyton, Domesday studies; an analysis and digest of the Staffordshire survey. Londinii: Trübner, 1881 Textus apud archive.org
 R. W. Eyton, A Key to Domesday : showing the method and exactitude of its mensuration, and the precise meaning of its more usual formulae ; the subject being specially exemplified by an analysis and digest of the Dorset survey. Londinii: Taylor, 1878 Textus apud archive.org
 R. W. Eyton, Notes on Domesday [praecipue de Salopiensi comitatu]. Londinii: Reeves & Turner, 1880 Textus apud archive.org 
 V. H. Galbraith, The Making of Domesday Book. Oxonii, 1961
 V. H. Galbraith, Domesday Book: its place in administrative history. 1974 
 William Henry Jones, Domesday for Wiltshire. Bathoniae: Peach, 1865 Textus apud archive.org
 David Roffe, Domesday: the Inquest and the Book. Oxonii, 2000
 Charles S. Taylor, An Analysis of the Domesday Survey of Gloucestershire. Bristolii: Bristol & Gloucestershire Archaeological Society, 1889 Textus apud archive.org

Categoria:Angliae scripta
Categoria:Documenta Latina mediaevalia
Categoria:Documenta Anglosaxonica
Categoria:Scripta 1086
Categoria:Medium aevum
Categoria:Libri de Anglia
Categoria:Libri censuales
!
Categoria:Wintonia